*Proiect*

**GUVERNUL REPUBLICII MOLDOVA**

**Hotărîre** nr. \_\_\_

din \_\_\_\_\_\_\_\_\_2019

Chişinău

**Cu privire la modificarea Hotărîrii Guvernului nr. 474/2016 pentru aprobarea Regulamentului cu privire la modul de aplicare a facilităţilor fiscale şi vamale**

**la importul mijloacelor de transport cu destinaţie specială**

Guvernul **HOTĂRĂȘTE:**

Hotărîrea Guvernului nr.474 din 20 aprilie 2016 pentru aprobarea Regulamentului cu privire la modul de aplicare a facilităţilor fiscale şi vamale la importul mijloacelor de transport cu destinaţie specială (Monitorul Oficial al Republicii Moldova, 2016, nr. 114-122 art.541), cu modificările şi completările ulterioare, se modifică după cum urmează:

1. În preambulul Hotărîrea Guvernului nr.474 din 20 aprilie 2016 pentru aprobarea Regulamentului cu privire la modul de aplicare a facilităţilor fiscale şi vamale la importul mijloacelor de transport cu destinaţie specială, textul „art.37 alin.(1) din Legea nr.317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale (Monitorul Oficial al Republicii Moldova, 2003, nr.208-210, art.783), cu modificările şi completările ulterioare,” se substituie cu textul „art.23 alin.(1) din Legea nr. 100/2017 cu privire la actele normative”.

2. Pct.5 va avea următorul cuprins:

„5. Pentru a beneficia de facilităţile fiscale şi vamale specificate la pct.2, 3 şi 4 din prezentul Regulament, este necesară întrunirea cumulativă a următoarelor condiţii:

a) mijloacele de transport sînt destinate pentru:

- transportarea persoanelor cu dizabilităţi ale aparatului locomotor în temeiul prevederilor art.49 alin.(3) din Legea nr.60/2012 privind incluziunea socială a persoanelor cu dizabilităţi, clasificate la poziţia tarifară 8703 (cu capacitatea cilindrică a motorului de pînă la 2500 cm3, inclusiv);

- scopuri medicale, clasificate la poziţiile tarifare 8702 şi 8703;

- stingerea incendiilor, clasificate la poziţia tarifară 8705 30 000;

- curăţarea străzilor, pentru împrăștiat materiale, pentru colectarea deşeurilor, clasificate la poziţia tarifară 8705;

b) mijloacele de transport trebuie să fie utilizate nemijlocit conform destinației lor finale de către beneficiar;

c) mijloacele de transport nu vor fi comercializate, transmise în arendă, locațiune, uzufruct, leasing operațional sau financiar de către beneficiar sau persoana terţă, *cu excepția cazului stabilit de legislația în vigoare;*

d) mijloacele de transport importate de către persoanele terțe trebuie să fie livrate, cu titlu gratuit, doar beneficiarului care va utiliza aceste mijloace de transport nemijlocit conform destinației lor finale.

2. Punctul 7 se abrogă.

3. La pct.8, textul „și 7” se exclude.

4. La punctul 9, cuvintele „în modul stabilit de Serviciul Vamal” se substituie cu cuvintele „și a altor acte normative”.

5. La punctul 14:

- textul „la 7 ani” se substituie cu textul „la 5 ani”;

- textul „acordat cu titlu gratuit (donație) se exclud;

- textul (reutilat în mod corespunzător) se exclud;

- textul „poziția tarifară 8703” se completează cu textul „(cu capacitatea cilindrică a motorului de pînă la 2500 cm3 inclusiv).

6. Punctul 16 se abrogă.

7. La punctul 17, lit.b) se completează la final cu textul „- în cazul în care mijlocul de transport este acordat cu titlul gratuit (donație)”.

8. La punctul 20, cuvintele „liniuța doi” se substituie cu cuvintele „liniuța unu”, cuvintele „liniuța unu” se substituie cu cuvintele „liniuța doi”.

9. La punctul 25, cuvintele „Ministerul Tehnologiei Informației și Comunicații” se substituie cu cuvintele „Instituția Publică „Agenția Servicii Publice”.

10. Regulamentul se completează cu un punct nou, punctul 251, cu următorul cuprins:

„**251.** În certificatul de înmatriculare a mijloacelor de transport specificate la pct.5 lit.a) liniuța unu, în rubrica X1 „Mențiuni speciale” este făcută mențiunea „Destinație specială”.

11. La punctul 26 și la lit.c) din anexa nr.3 la Regulament, cuvintele „liniuța doi” se substituie cu cuvintele „liniuța unu”.

12. Lit. b) din anexa nr.2 la Regulament, se completează la final cu textul „ , pe o perioadă de 5 ani de la data beneficierii de scutire”.

13. Regulamentul se completează cu un capitolul VI, cu următorul cuprins:

„**VI.** **Conducerea mijloacelor destinate transportării persoanelor cu dizabilități ale aparatului locomotor în temeiul prevederilor art.49 alin.(3) din Legea nr.60/2012 privind incluziunea socială a persoanelor cu dizabilități**

**28.** Se permite conducerea mijloacelor de transport introduse în condiţiile menţionate la art.124 alin.(14) lit.a) din Codul fiscal, art.28 lit.z) prima liniuţă din Legea nr.1380/1997 cu privire la tariful vamal şi art.20 alin.(41) lit.a) din Codul vamal doar de către persoanele cu dizabilităţi ale aparatului locomotor sau de către persoanele abilitate cu atribuții de însoţire/îngrijire a acestora, împuternicite cu acest drept în baza actelor confirmative eliverate de Direcția asistență socială.

***29.*** Conducerea mijloacelor de transport destinate transportării persoanelor cu dizabilităţi de către alte persoane decît cele menţionate mai sus pe perioada aflării acestora în posesia şi folosinţa persoanelor cu dizabilităţi ale aparatului locomotor, se sancţionează conform legislaţiei în vigoare.”.

**Prim-ministru Pavel FILIP**

Contrasemnează:

Ministrul Finanțelor Ion CHICU

Ministrul Sănătății, Muncii și Protecției Sociale Silvia RADU